Eşq hümması
Xəstəyəm, yalnızam, səni yanımda 
Sanıb da bəxtiyar ölmək istərəm. 
Məhmuri-xülyayam cami-ləbindən 
Qanıb da bəxtiyar ölmək istərəm.

Bir olmaz əməlin düşdüm peşinə 
Vuruldum hüsnünün şən günəşinə 
Qara gözlərinin eşq atəşinə 
Yanıb da bəxtiyar ölmək istərəm.

Talein qəhri var hər həvəsimdə 
Boğulmuş fəğanlar titrək səsimdə.
O nazlı ismini son nəfəsimdə 
Amb da bəxtiyar ölmək istərəm.
Şeirlər